'নাগৰিকত্ব সংশোধনী বিধেয়কৰ বাবেই পঞ্চায়ত নিৰ্বাচনত বিজেপিৰ সৈতে নহ'ল অগপৰ মিত্ৰতা। অসমক ক্ষতি কৰিব পৰা এই বিধেয়কখনক বিজেপিয়ে যাতে কোনো কাৰণতে গৃহীত কৰিব নোৱাৰে তাৰ বাবে অগপ দলে চৰকাৰৰ লগত থাকিও চেষ্টা চলাই আহিছে আৰু ভবিষ্যতে কৰি যাব।' আজি এনেদৰে মন্তব্য কৰে অগপ দলৰ বৰপেটাৰ বিধায়ক গুণীন্দ্ৰ নাথ দাসে।
লগতে বিধায়ক গৰাকীয়ে কয় যে অসমৰ ৰাইজৰ মতামতক সন্মান জনাই পঞ্চায়ত নিৰ্বাচনত অগপ দলে বিজেপিৰ সৈতে মিত্ৰতা স্থাপন নকৰিলে।
দ্বিতীয় পৰ্যায়ত বৰপেটাত অনুষ্ঠিত হ'ব লগা পঞ্চায়ত নিৰ্বাচনৰ প্ৰাৰ্থী তালিকা অৱগত কৰোৱাৰ উদ্দেশ্যে অনুষ্ঠিত সংবাদমেলত বৰপেটাৰ বিধায়ক গৰাকীয়ে জনায় যে বৰপেটা জিলাৰ ২৪ টা জিলা পৰিষদৰ ২০ টাত অগপ দলে প্ৰাৰ্থিত্ব প্ৰদান কৰিব।
আৰু এই ২০ টা জিলা পৰিষদৰ ১২ টা জিলা পৰিষদত অগপ দলৰ প্ৰাৰ্থী জয়ী হোৱাটো নিশ্চিত বুলি দাবী কৰে বৰপেটাৰ বিধায়ক গৰাকীয়ে।
আজিৰ সংবাদমেলত অগপ দলৰ জিলা সম্পাদকদ্বয় ধনজিৎ পাঠক, চিত্ৰৰঞ্জন বৰ্মন আইন কোষৰ মনজিৎ দাস উপস্থিত থাকে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
